b'\n_START_ARTICLE_\nPinja Flink\n_START_PARAGRAPH_\nPinja Liisa Flink (s. 5. huhtikuuta 1975, J\xc3\xa4ms\xc3\xa4) on suomalainen n\xc3\xa4yttelij\xc3\xa4. H\xc3\xa4n on n\xc3\xa4ytellyt muun muassa televisioelokuvassa Laina-aika, Hovim\xc3\xa4ki-sarjassa Karoliina Sepp\xc3\xa4\xc3\xa4 ja Salatuissa el\xc3\xa4miss\xc3\xa4 Milla Muurista. _NEWLINE_Flinkill\xc3\xa4 oli kiinnitys Sein\xc3\xa4joen kaupunginteatterissa 2000\xe2\x80\x932003 ja Kuopion kaupunginteatterissa 2003\xe2\x80\x932005. Sen j\xc3\xa4lkeen h\xc3\xa4n on vieraillut muun muassa Jyv\xc3\xa4skyl\xc3\xa4n kaupunginteatterissa, Porin Rakastajat-teatterissa ja erityisesti Koko-teatterissa Helsingiss\xc3\xa4. H\xc3\xa4n on tehnyt televisio- ja radiospiikkej\xc3\xa4, dubbauksia, \xc3\xa4\xc3\xa4nikirjoja ja kuunnelmia Radioteatterille.'